Riina Aav

Riina Aav (sündinud 9. detsembril 1972 Kohtla-Järvel) on eesti keemik.Eesti teaduse biograafiline leksikon, 4. köide

Haridus
Lõpetas Kohtla-Järve 1. Keskkooli 1991 ja Tallinna Tehnikaülikooli keemiateaduskonna toiduainete töötlemise tehnoloogia insenerina 1996. Omandas TTÜs loodusteaduste magistri (1998) ja doktori (2005) kraadi. Täiendas end Loránd Eötvösi ülikoolis Budapestis 1997 ja Genfi Ülikoolis 2000.Eesti Teaduse Infosüsteem

Töökäik
Töötas Keemia Instituudis laborandi (1995–1996), inseneri (1996–1997) ja teadurina (1998–2002); oli TTÜ keemiainstituudis teadur 2002–2006, vanemteadur 2007–2010 ja dotsent 2010–2016. Aastast 2017 töötab TTÜ keemia ja biotehnoloogia instituudis: dotsent 2017–2018, kaasprofessor tenuuris 2018–2024, alates 2024 täisprofessor tenuuris. TTÜ loodusteaduskonna teadus- ja arendusprodekaan aastast 2020. Oli Illinoisi Ülikooli külalisteadur 2008–2009 ja Łódźi Ülikooli külalisprofessor 2018.

Teadustöö
Põhilised uurimisvaldkonnad: analüüsimeetodid orgaaniliste ühendite identifitseerimisel, asümmeetrilise sünteesi 
meetodite rakendamine looduslike ühendite sünteesil, asümmeetrilise induktsiooni mõjurid, kiraalsete makrotsüklite süntees ja rakendus.

Tunnustus
 2022 Tallinna Tehnikaülikooli aasta õppejõud
 2023 Tallinna Tehnikaülikooli loodusteaduskonna kõige kaasavam õppejõud (tunnustus loodusteaduskonna üliõpilaskogu poolt)
 2024 Tallinna Tehnikaülikooli aasta teadlane
 2024 Valgetähe IV klassi teenetemärk

Viited

Välislingid
 Riina Aav Eesti Teaduse Infosüsteemis
 Riina Aava publikatsioonid

Kategooria:Eesti keemikud
Kategooria:Tallinna Tehnikaülikooli professorid
Kategooria:Valgetähe IV klassi teenetemärgi kavalerid
Kategooria:Tallinna Tehnikaülikooli vilistlased
Kategooria:Sündinud 1972